CELEX: 62020TN0271
Language: mt
Date: 2020-05-08 00:00:00
Title: Kawża T-271/20: Rikors ippreżentat fit-8 ta’ Mejju 2020 – JS vs SRB

27.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 247/20
            
         
      Rikors ippreżentat fit-8 ta’ Mejju 2020 – JS vs SRB
      (Kawża T-271/20)
      (2020/C 247/30)
      Lingwa tal-kawża: l-Ingliż
      
         Partijiet
      
      
         Rikorrent: JS (rappreżentanti: L. Levi u A. Champetier, avukati)
      
         Konvenut: Bord Uniku ta’ Riżoluzzjoni (SRB)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-14 ta’ Ġunju 2019 ikkomunikata lilu fis-17 ta’ Ġunju 2019 u li tiċħad it-talba tiegħu għal assistenza tat-2 ta’ Mejju 2019;
               
            
                  —
               
               
                  tannulla wkoll, jekk meħtieġ, id-deċiżjoni kkomunikata lilu fid-29 ta’ Jannar 2020, li ċaħdet l-ilment tiegħu tal-14 ta’ Settembru 2019;
               
            
                  —
               
               
                  tordna l-pagament ta’ kumpens finanzjarju bħala d-dannu morali mġarrab mir-rikorrent stmat ex aequo et bono fl-ammont ta’ EU 20 000;
               
            
                  —
               
               
                  tordna barra minn hekk il-kumpens għad-dannu materjali tiegħu kkwantifikat u ppruvat stmat għal ammont ta’ EUR 77 408;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq ksur tat-tielet paragrafu tal-Artikolu 12a tar-Regolamenti tal-Persunal u tal-Artikolu 2.1 tal-politika tas-SRB adottat b’deċiżjoni fis-sessjoni plenarja tiegħu tad-29 ta’ Novembru 2017 (1).
               
            
                  2.
               
               
                  It-tieni motiv ibbażat fuq ksur tal-Artikolu 24 tar-Regolamenti tal-Persunal u tal-Artikolu 7.3a tal-imsemmija politika tas-SRB.
               
            
                  3.
               
               
                  It-tielet motiv ibbażat fuq ksur tal-obbligu ta’ premura.
                  Fir-rigward tat-talba għall-kumpens, ir-rikorrent jinvoka n-nuqqas imwettaq mill-konvenut, id-dannu mġarrab u r-rabta bejn in-nuqqas u d-dannu.
               
            
         (1)  Politika dwar il-protezzjoni tad-dinjità tal-persuna u l-prevenzjoni tal-fastidju psikoloġiku u l-fastidju sesswali.